Държавен вестник, бр. 67, 2013 г., стр. 45

БРОЙ  67	
Д Ъ Р Ж А В Е Н  В Е С Т Н И К 	
СТР.  45  
като парична печалба – посредством бонус 
игри, турнири или по друг начин, посочен в 
игралните правила, утвърдени от ДКХ.
(2) При инсталиране или деинсталиране 
на джакпот система задължително се съставя 
сервизен протокол, подписан от организатора 
или длъжностните лица в игралното казино и 
лицето, извършило инсталирането/деинстали­
рането. Протоколът се съхранява в игралното 
казино и задължително се представя при 
поискване на длъжностните лица от ДКХ с 
контролни функции, извършващи проверка.
(3) Свързването на игралните автомати в 
джакпот система трябва да позволява извърш­
ването на проверка от контролните органи, 
както и достъп до джакпот системата с цел 
нейната идентификация. 
Г л а в а  т р е т а
ОРГАНИЗИРАНЕ НА ДОПЪЛНИТЕЛНИ 
(БОНУС) ИГРИ И ТУРНИРИ. СПОРОВЕ
Раздел І
Общи задължителни игрални условия и 
правила за организиране на допълнителни 
(бонус) игри
Чл. 26. (1) Организирането и провеждането 
на допълнителни (бонус) игри в игрално казино 
се извършва само ако такива са предвидени в 
утвърдените от ДКХ правила на организатора 
по чл. 22, ал. 1, т. 11 ЗХ.
(2) Условията и правилата за организира­
не и провеждане на допълнителни (бонус) 
игри се регламентират в отделен раздел на 
Задължителните игрални условия и правила 
за организиране на хазартни игри в игрално 
казино, утвърдени на организатора по чл. 22, 
ал. 1, т. 11 ЗХ.
(3) Условията и правилата за организира­
не и провеждане на допълнителни (бонус) 
игри трябва да съдържат минимум следната 
информация:
1. лице, отговорно за законосъобразното 
провеждане на игрите;
2. начин на придобиване право на участие;
3. вид и размер на печалбата – парична 
или предметна;
4. период на провеждане на играта;
5. начин на формиране на наградния фонд 
за участниците;
6. условия за спечелване на обявената пе­
чалба – парична или предметна;
7. начин на обявяване на всеки печеливш 
участник;
8. начин и срокове за изплащане на па­
ричните и даване на предметните награди.
(4) Паричните и предметните награди при 
допълнителните (бонус) игри са за сметка на 
организатора и не могат да се формират от 
премиите джакпот при игралните автомати 
освен в случаите на деинсталиране на джак­
пот система.
Раздел ІІ
Правила за организиране и провеждане тур­
нири на игрални маси и игрални автомати 
в игрално казино
Чл. 27. (1) В игралното казино се допуска 
организирането на турнири на игрални маси 
и игрални автомати, ако същите са предвиде­
ни в условията и правилата на организатора, 
утвърдени от ДКХ по чл. 22, ал. 1, т. 11 ЗХ.
(2) Условията и правилата за организиране 
и провеждане на турнири се регламентират 
в самостоятелен раздел на Задължителните 
игрални условия и правила за организиране 
на хазартни игри в игрално казино, утвърдени 
на организатора на основание чл. 22, ал. 1, 
т. 11 ЗХ.
(3) Условията и правилата за организиране 
на турнири на игрални маси и игрални авто­
мати трябва да съдържат минимум следната 
информация:
1. лице, отговорно за законосъобразното 
провеждане на турнирите;
2. цена за допускане до участие – начин 
на формиране и разпределение (такса, коми­
сионна, награден фонд и др.);
3. вид и размер на печалбата – парична 
или предметна;
4. период на провеждане на турнирите;
5. начин на формиране на наградния фонд 
за участниците;
6. условия и правила за спечелване на 
обявената печалба – парична или предметна;
7. начин на обявяване на всеки печеливш 
участник;
8. начин и срокове за изплащане на парич­
ните и предоставяне на предметните награди.
Чл. 28. Всички разходи, свързани с придо­
биване на предметната награда от печелившия 
участник, са за сметка на организатора.
Раздел ІІІ
Спорове
Чл. 29. Спорове, възникнали при или по 
повод на провеждане и участие в игра на 
игрална маса или игрален автомат, между 
участник и длъжностно лице, отговорно за 
провеждането є, се решават от гейм мениджъра 
веднага след възникване на спора.
Чл. 30. Игрите на игралните маси задъл­
жително се записват и се съхраняват мини­
мум за срок от 24 часа от провеждането на 
съответната игра. 
Чл. 31. (1) Играта на всяка отделна маса 
се наблюдава от инспектор на масата, който 
контролира работата на крупието и играещите 
и решава възникналите спорове в рамките на 
своята компетентност.
(2) В случай, когато играчът не е удовлет­
ворен от решението на инспектора, спорът се 
отнася до гейм мениджъра. Той има право